***Haugesund IL***

***Orientering*** Januar 2017

***Innbydelse til vårens vakreste eventyr***

***TRENINGSLEIR I DANMARK 8 - 11. MARS 2018.***

HIL Orientering har for 22. gang på rad gleden av å invitere til treningsleir og sesongstart   
i Danmark. Det blir både trening, deltagelse i to O-løp og litt tid til å oppleve Danmark.

Løpene skal i år gå i nærheten av Skagen, se [**www.nordjysk2dages.dk**](http://www.nordjysk2dages.dk)  
Vi skal år også bo på vår favorittplass, Skallerup Klit Feriesenter [**www.skallerup.dk**](http://www.skallerup.dk)

På Skallerup har de fine hytter, god mat, romersk bad, tropisk vannland og mange andre fritidstilbud.

Aldersgrense er som før 13 år (født 2005, yngre løpere må ha med foresatte).   
Vi pleier å være ca. 40-50 fra HIL, og i tillegg er vi sammen med mange fra andre klubber i Rogaland.

Prisen blir i år kr. 2000,- for HIL-medlemmer, og kr. 2200,- for deltagere fra andre klubber (kr. 1400,- for barn under 8 år fra andre klubber).

For skoleelever og studenter i HIL er det mulig å få inntil 1000 kroner i rabatt med godt oppmøte på treninger i vinter. Det er også en familierabatt på kr. 200,- pr. stk. fra og med 2 deltagere.

Prisen omfatter reise, overnattinger og ett fellesmåltid. Mat til andre måltider og lommepenger må hver enkelt holde selv. Se også nedenfor om mat på båten.

**Programmet** blir i hovedtrekk slik (detaljert program kommer senere):

Torsdag 8.03. kl 09.00 Avreise fra **Amandasenteret**, nord på P-plassen

kl 16.30 Avreise fra Kristiansand (Superspeed 1)

kl 19.45 Ankomst Hirtshals

kl 21.00 Ankomst overnattingssted, Skallerup Klit Feriesenter

Fredag 9.03 kl 11:00 Trening i Ålbæk Klitplantage

Lørdag 10.03. kl 12:00 Start O-løp i Tversted Plantage, (langdistanse)

Søndag 11.03. kl 08:30 Start O-løp i Tversted Plantage, (mellomdistanse)

kl 12.15 Avreise fra Hirtshalsj

kl 21.00 Ankomst Haugesund

Har du spørsmål om turen kan du kontakte Per B Myhre 98807229 eller anitaper@haugnett.no

Påmeldingen blir også i år elektronisk på [**www.eventor.orientering.no**](http://www.eventor.orientering.no) **Også HIL-løpere som er på kretslaget må melde seg på her.**

Merk at det her er en egen rubrikk for påmelding til buffet i den ene restauranten på båten. Dette gir en tilleggspris som deltagerne må betale. Forøvrig er det flere gode spisemuligheter på båten.

**Påmeldingsfrist 1. februar.**

Hilsen Treningskomiteen.

Bonus på Danmarksturen !!

HIL Orientering har i år som i fjor bestemt seg for å belønne de ungdommer og studenter som er medlemmer i klubben og oftest deltar på **fellestrening,** dvs. på DOA på tirsdager, samt **deltar på O-løp**. Deltagelse på treningene gjennom vinteren og O-løp fram til påske vil telle med i bonusopplegget.

Minimumsprisen blir 1000,- for ungdommene!

Det er altså mulig, dersom du er under 21 år og/eller student, å få en ganske billig tur til Danmark i midten av mars, bare ved å delta på noen treninger gjennom vinteren og delta i O-løp!

I tillegg blir du en bedre O-løper av å trene!! Har du tenkt på det?

*HIL Orientering*